སངས་རྒྱས་པའི་ཆོས་དང་གཅེར་བུ་པའི་ཆོས་གཉིས་པོ་དེ་བདག་ལ་ཐོག་མ་མེད་པ་རེད།རྒྱུ་འབྲས་བཤད་ཀྱི་ཡོད་རེད།ཁ་སང་གཅེར་བུ་པའི་གནས་རྩ་ཆེན་ཞིག་ཏུ་ང་སྐད་བཏང་ནས་དེར་འགྲོ་དུས་ཚངས་སྤྱོད་ལ་གནས་པའི་ཕོ་མོ་མང་པོ་ཞིག་འདུགམཁས་པ་དེ་འདྲ་ཡང་འདུགབཀའ་མོལ་བྱུང་བའི་སྐབས་སུ་གསལ་པོ་ཞིག་ག་རེ་འདུག་ཟེར་ན།གཅེར་བུ་པའི་ཆོས་ལུགས་ལ་ཤེས་བརྒྱུད་ལ་ཐོག་མ་མེད་པ།འཇིག་རྟེན་བཀོད་པ་པོ་མ་ཡིན་པར་རྒྱུ་དང་འབྲས་བུའི་རྐྱེན་རང་ལ་བརྟེན་ནས་ཡོང་བསྡད་པ་ཞིག་གསུང་གི་འདུགསངས་རྒྱས་པའི་ཆོས་དང་གཅེར་བུ་པའི་ཆོས་བརྒྱུད་གཉིས་དང་གཞན་དག་ཆོས་བརྒྱུད་དེ་འདྲ་ཡོད་ཀྱི་རེད།གྲངས་ཅན་ལྷ་མེད་པས་ཕལ་ཆེར་དེ་འདྲ་བཤད་ཀྱི་མེད་འགྲོ།གང་ལྟར་བདག་ལ་ཐོག་མ་ཡོད་མེད་བཤད་སྐབས།ཐོག་མ་མེད་ཅེས་བཤད་པ་རེད།གང་ལྟར་བདག་ལ་ཐོག་མ་ཡོད་ཟེར་མཁན་གྱི་སྡེ་ཚན་གཅིག་དང༌།མེད་ཟེར་མཁན་གྱི་སྡེ་ཚན་གཅིག་བཅས་གཉིས་ཡོད་པ་རེད།